“จีน” ล็อกดาวน์ “ไป๋อวิ๋น-สือจยาจวง” สั่งคนอยู่บ้าน 5 วัน หลังติดเชื้อโควิดพุ่ง
“จีน” ล็อกดาวน์ “ไป๋อวิ๋น-สือจยาจวง” สั่งคนอยู่บ้าน-ปิดโรงเรียน-มหาลัย 5 วัน ตั้งแต่วันที่ 21-25 พ.ย.65 หลังยอดติดเชื้อโควิด-19 พุ่งต่อเนื่อง
“จีน” ล็อกดาวน์ “ไป๋อวิ๋น-สือจยาจวง” สั่งคนอยู่บ้าน-ปิดโรงเรียน-มหาลัย 5 วัน หลังยอดติดเชื้อโควิดพุ่งต่อเนื่อง
21 พ.ย. 2565

จีนสั่งล็อกดาวน์เขตไป๋อวิ๋นในมณฑลกว่างโจวเป็นเวลา 5 วัน ตั้งแต่วันที่ 21 พ.ย.จนถึงวันที่ 25 พ.ย. หลังจำนวนผู้ติดเชื้อโควิด-19 เพิ่มขึ้นอย่างต่อเนื่อง โดยเจ้าหน้าที่สาธารณสุขของเขตไป๋อวิ๋นระบุผ่านวีแชทว่า “ความเสี่ยงในการแพร่ระบาดของโควิด-19 ในเขตไป๋อวิ๋นเพิ่มขึ้นอย่างต่อเนื่อง และสถานการณ์การป้องกันและการควบคุมโรคค่อนข้างน่าเป็นห่วง”
สำหรับการล็อกดาวน์เขตไป๋อวิ๋นของมณฑลกว่างโจวมีขึ้นในวันเดียวกันกับการสั่งล็อกดาวน์เมืองสือจยาจวง ซึ่งเป็นเมืองหลวงของมณฑลเหอเป่ย โดยสั่งให้ระงับการเรียนการสอนในโรงเรียนและมหาวิทยาลัย และสั่งให้ประชาชนอยู่แต่ในบ้านเป็นเวลา 5 วัน หลังจากพบผู้ติดเชื้อโควิด-19 เพิ่มขึ้นอย่างต่อเนื่อง
ทั้งนี้ สถานการณ์ดังกล่าวถือเป็นสัญญาณบ่งชี้ว่า ทางการจีนกำลังกลับมาใช้มาตรการควบคุมโควิด-19 ที่เข้มงวดตามแนวทางนโยบายโควิดเป็นศูนย์